Diari Oficial de la Generalitat Valenciana


Sumari del DOGV 9731, del 23-11-2023 (2023/11316)

RESOLUCIÓ de 12 de novembre de 2023, de la Sotssecretària de la Vicepresidència Primera i Conselleria de Cultura i Esport, per la qual es convoca la subhasta per a la venda de la collita de taronges varietat Navelina procedents del monestir de Santa Maria de la Valldigna i s'aprova el plec de clàusules administratives particulars pel qual es regirà.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9731

Data del DOGV
:   23-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11569


Data del document
:   12-11-2023

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Descriptors 

:   * Vicepresidència Primera i Conselleria de Cultura i Esport

RESOLUCIÓ de 12 de novembre de 2023, de la Sotssecretària de la Vicepresidència Primera i Conselleria de Cultura i Esport, per la qual es convoca la subhasta per a la venda de la collita de taronges varietat Navelina procedents del monestir de Santa Maria de la Valldigna i s'aprova el plec de clàusules administratives particulars pel qual es regirà. [2023/11209]  
  
Els béns objecte d'aquesta alienació són les taronges varietat Navelina procedents del monestir de Santa Maria de la Valldigna, en la quantitat estimada de 10.000kg, al preu de mercat que es determinarà conforme amb el que s'estableix per la llotja de cítrics per a la setmana en què tinga lloc la subhasta i que s'individualitzen com a lot independent.  
A fi de garantir la lliure concurrència, igualtat de tracte de les ofertes, publicitat i transparència del procediment de venda de la collita de taronges procedents del monestir de Santa Maria de la Valldigna, s'ha elaborat un plec de clàusules administratives particulars pel qual es regirà i que s'incorpora a la present resolució com a annex.  
  
De conformitat amb l'article 85 de la Llei 14/2003, de 10 d'abril, de patrimoni de la Generalitat Valenciana, l'alienació de béns mobles, quan no siguen necessaris per a l'exercici de les funcions públiques, s'acordarà pel titular del departament al qual estiguen adscrits, amb una taxació pericial prèvia, mitjançant subhasta pública i podrà acordar-se l'alienació directa quan el valor dels béns fora inferior a 30.000 euros i es tracte de béns obsolets o deteriorats per l'ús o quan la subhasta quede deserta. La convocatòria de la subhasta es publicarà en el Diari Oficial de la Generalitat Valenciana i s'anunciarà en la pàgina web de la Vicepresidència Primera i Conselleria de Cultura i Esport, tal com s'indica en el plec de clàusules administratives particulars.  
De conformitat amb l'article 10.2 de la Llei 14/2003, de patrimoni de la Generalitat, correspon als diferents departaments i organismes publics vinculats o dependents de la Generalitat les funcions i responsabilitats d'administració, defensa, conservació i millora dels béns i drets de domini public o privat que tinguen adscrits.  
  
L'article 85 de la Llei 14/2003 indica que l'alienació de béns mobles serà acordada pel titular del departament al qual estiguen adscrits, de manera que correspon la competència a la persona titular d'aquesta conselleria. La Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, determina en l'apartat 11.2.d) que les facultats en matèria de contractació de dret privat queden delegades en la persona titular de la Sotssecretaria.  
Vistos els antecedents de fet concurrents i els fonaments de dret d'aplicació, en virtut d'això, resolc:  
  
  
Únic  
Convocar el procediment de subhasta per a la venda de la collita de taronges varietat Navelina procedents del monestir de Santa Maria de la Valldigna i ordenar l'aprovació del plec de clàusules administratives particulars pel qual es regirà, així com la publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, les persones interessades podran interposar un recurs contenciós administratiu davant el jutjat contenciós administratiu corresponent en el termini de dos mesos comptats des de l'endemà de la publicació. Així mateix, es podrà interposar un recurs potestatiu de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i dels articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercir, si escau, qualsevol altre que estimen procedent.  
  
València, 12 de novembre de 2023. La sotssecretària (p. d. R 13.04.2022; DOGV 9328, de 29.04.2022): María Eugenia Vives Arlandis.